text: Hunde fra hele verden konkurrerer
  08 februar 2014 kl. 14.32
  Over 3.000 hunde er mødt op til international skønhedskonkurrence i Fredericia.
  Franske bulldogs, ruhårede hønsehunde og et væld af andre racerene hunde har fået pelsen pudset og poterne plejet. Lørdag og søndag skal udseendet bedømmes til årets første internationale hundeudstilling.
  I weekenden konkurrerer i alt 3.352 hunde om at blive den flotteste af sin race i udstillingsringen. De hunde der vinder, kåres som hhv. racens og udstillingens bedste hund.
  Konkurrencen er arrangeret af Dansk Kennelklub. Vinderne af weekendens udstilling får et forspring i årskonkurrencerne om at blive "Årets hund 2014" og "Årets racehund".
  Se, hvordan det går en af hundene på udstillingen i TV SYD.
  